- Hindi News
- National
- सोमवार से स्वाइप मशीन से भर सकेंगे प्रॉपर्टी टैक्स, एक फीसदी छूट भी मिलेगी
सोमवार से स्वाइप मशीन से भर सकेंगे प्रॉपर्टी टैक्स, एक फीसदी छूट भी मिलेगी
नगरपरिषद कार्यालय की प्रोपर्टी टैक्स ब्रांच में स्वाइप मशीन गई है। जिसके चलते सोमवार से स्वाइप मशीन के जरिए लोग अपनी प्रोपर्टी टैक्स भर सकेंगे। इसे लेकर शनिवार को प्रोपर्टी टैक्स ब्रांच के कर्मचारियों को स्वाइप मशीन के संचालन की ट्रेनिंग दी जाएगी। इस सुविधा के शुरू होने के बाद लोगों को 25 प्रतिशत छूट के साथ ऑनलाइन भुगतान करने पर एक प्रतिशत की अतिरिक्त छूट मिल सकेगी। हजारों लाखों रुपये के प्रोपर्टी टैक्स भरने वाले लोग इस सुविधा का इंतजार कर रहे थे।
अबतक 70 लाख का प्रॉपर्टी टैक्स हुआ जमा
प्रोपर्टीटैक्स जारी होने के बाद से अब तक करीब 70 लाख रुपये का टैक्स लोग भर चुके हैं। सरकार की ओर से एकमुश्त टैक्स भरने पर 25 प्रतिशत छूट की योजना लागू की हुई है, जिसका लोग खूब लाभ उठा रहे हैं। अब तक ढाई हजार लोग अपना टैक्स भर चुके हैं बिल बांटने का काम भी जोरों से चल रहा है।
लोगकर रहे थे मांग
प्रोपर्टीटैक्स ब्रांच इंचार्ज सुरेश शर्मा ने बताया कि लोग शुरू से ही स्वाइप मशीन के जरिए टैक्स भरे जाने की मांग कर रहे थे जोकि सोमवार से पूरी हो जाएगी। इससे बिल भुगतान में तेजी भी आएगी। आईडीबीआई बैंक की ओर से स्वाइप मशीन लगाई गई है।
लोग सुविधा का लाभ उठाएं: नागपाल
नगरपरिषद के चेयरमैन दर्शन नागपाल ने कहा कि भाजपा सरकार की ओर से प्रोपर्टी टैक्स एक मुश्त भरने पर योजना लागू की है है। जिसके तहत 25प्रतिशत की छूट मिलती है। दूसरे ऑनलाइन भरने पर एक प्रतिशत बैंक के जरिए छूट मिलती है। लोग इन दोनों योजनाओं का लाभ उठाएं।
एकमशीन आई, दूसरी जल्द अाएगी: ईओ
^प्रोपर्टीटैक्स भरने के लिए नगर परिषद की ओर से एक स्वाइप मशीन लगवा दी गई है। सोमवार से लोग इस मशीन के जरिए अपना टैक्स भर सकेंगे। एक स्वाइप मशीन और मंगवाई जाएगी। उसे लेकर भी कार्रवाई तेजी से चल रही है। ओपीसिहाग, ईओ, नगर परिषद।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva